stanford-oval/wikipedia huggingface dataset:
Ant-Man and the Wasp: Quantumania
Tulevaisuus

Helmikuussa 2023, Douglas sanoi olevansa kiinnostunut neljänteen elokuvaan palaamisesta, mikäli Pym kuolisi siinä. Lisäksi Broussard sanoi alkaneensa keskustella neljännestä elokuvasta Feigen ja Reedin kanssa.
Huomioita

↑  Kuvailtu elokuvassa Avengers: Endgame (2019).
↑  Kuvailtu elokuvassa Ant-Man and the Wasp (2018).
↑  Kuvailtu elokuvassa Ant-Man (2015).
↑  Näytetty myöhemmin Disney+-sarjan Loki toisella tuotantokaudella (2023) jaksossa ”1893”.
Aiheesta muualla

Ant-Man and the Wasp: Quantumania Internet Movie Databasessa (englanniksi)
Elokuvan traileri YouTubessa (englanniksi)
Joko Widodo

| Joko Widodo |
| --- | --- |
 Widodon virallinen potretti vuonna 2019
 Indonesian 7. presidentti
 20. lokakuuta 2014 – 20. lokakuuta 2024  
Varapresidentti:  Jusuf Kalla Ma'ruf Amin
Edeltäjä:  Susilo Bambang Yudhoyono
Seuraaja:  Prabowo Subianto
Henkilötiedot
Syntynyt: 21. kesäkuuta 1961 (ikä 63)  Surakarta, Indonesia
Kansalaisuus:   indonesialainen
Puoliso:  Iriana Widodo (1986– )
Lapset:  Gibran Rakabuming Raka Kahiyang Ayu Kaesang Pangarep
Tiedot
Puolue:  DPI-P
Tutkinnot:  Gadjah Madan yliopisto
 Nimikirjoitus
Sotilaspalvelus
Lempinimi:  Jokowi
Aiheesta muualla
presidenri.go.id
Joko Widodo (s. 21. kesäkuuta 1961 Surakarta, lempinimeltään Jokowi) on indonesialainen poliitikko, joka toimi presidenttinä 2014–2024. Hän oli Jakartan kuvernööri 2012–2014 ja Surakartan kaupunginjohtaja 2005–2012.
Tausta ja yksityiselämä

Joko Widodo syntyi vuonna 1961 Surakartan kaupungissa Jaavalla. Hänen isänsä myi ammatikseen puuta. Joko Widodo oli neljästä perheen lapsesta vanhin ja hänellä on kolme sisarusta. Etniseltä taustaltaan perhe oli jaavalainen. Joko Widodon suvussa oli jonkin verran politiikassa mukana olleita, tosin lähinnä vain paikallistasolla.
Perheen lähtökohdat eivät olleet hyvät ja Joko Widodo perheineen asui laittomasti rakennetussa hökkelissä. Naapurusto kärsi toistuvasti tulvivasta Solo-joesta. Joko Widodo on hyödyntänyt tätä vaihetta elämässään politiikassa korostaessaan nousuaan köyhistä oloista maan huipulle.
Joko Widodo opiskeli metsätekniikkaa Gadjah Madan yliopistossa, Yogyakartassa, josta hän valmistui vuonna 1985. Tämän jälkeen hän työskenteli valtio-omisteisessa sellutehtaassa Acehissa. Myöhemmin hän perusti huonekalutehtaan kotikaupunkiinsa Surakartaan. 2000-luvulle tultaessa liiketoiminta oli tehnyt Widodosta vauraan ja vaikutusvaltaisen.
Vuonna 1986 Joko Widodo meni naimisiin Irianan kanssa. Parilla on kolme lasta.
Poliittinen ura

Joko Widodon poliittinen ura alkoi vuonna 2005, kun hänet valittiin demokraattisen puolueen (PDI-P) jäsenenä Surakartan pormestariksi. Hän uusi paikkansa vuoden 2010 vaaleissa.
Poliittinen ura > Nousu presidentiksi

Vuoden 2014 presidentinvaaleissa Joko Widodo sai 53,15 prosenttia äänistä ja toiseksi tullut entinen kenraali Prabowo Subianto 46,85 prosenttia. Vaalikomissio julisti Joko Widodon vaalin voittajaksi, mutta vastaehdokas Subianto väitti vaaleja vilpillisiksi.
Poliittinen ura > Uudelleenvalinta presidentiksi

Joko Widodo valittiin vuoden 2019 presidentinvaaleissa toiselle kaudelle saatuaan vajaat 56 prosenttia äänistä. Hänen vastaehdokkaanaan ollut Subianto väitti vaaleja jälleen vilpillisiksi. Vaikka vaalit hävinnyt vastaehdokas syytti vaaleja epärehellisiksi, sekä vaalien valvontaelin että riippumattomat vaalitarkkailijat olivat todenneet vuoden 2019 vaalit vapaiksi ja rehellisiksi.
Poliittinen ura > Poliittisia kannanottoja

Joko Widodo tukee kovaa huumeidenvastaista lainsäädäntöä ja kannattaa kuolemantuomiota. Kuolemantuomiot otettiin Indonesiassa uudelleen käyttöön viiden vuoden tauon jälkeen vuonna 2013. Vuonna 2015 Joko Widodo kieltäytyi armahtamasta huumerikoksista kuolemaantuomittuja 13 ihmistä, jotka valtio teloitti alkuvuodesta 2015.
Marraskuussa 2021 Joko Widodo ilmoitti, että aikoo pysäyttää metsäkadon Indonesiassa vuoteen 2030 mennessä.
Huhtikuussa 2021 Indonesian hallitus julkisti suunnitelmansa rakentaa maalle uusi pääkaupunki. Joko Widodo kertoi syyksi ilmastonmuutoksen aiheuttaman uhan Jakartalle. Elokuussa 2021 Joko Widodo ilmoitti, että uusi pääkaupunki tullaan sijoittamaan Borneon saarelle.
Kunnianosoitukset

Vuonna 2020 Abu Dhabin yksi pääkaduista nimettiin Joko Widodon mukaan.
Kunnianosoitukset > Ulkomaalaiset kunniamerkit

Sulttaani Hassanal Bolkiahin valtaannousun 50-vuotisjuhlapäivän mitali (Brunei, 2017)
Kuningas Abdulazizin ritarikunta (Saudi-Arabia, 2015)
Itä-Timorin ritarikunta (Itä-Timor, 2016)
Serafiimiritarikunta (Ruotsi, 2017)
Amir Amanullah Khanin ritarikunta (Afganistan, 2018)
Galleria

Joko Widodon muotokuva Surakartan pormestarina
Joko Widodo vaimoineen saapumassa Intiaan valtiovierailulle vuonna 2018
Joko Widodo ottamassa koronarokotteen ensimmäisen annoksen julkisesti tammikuussa 2021
Aiheesta muualla

Kuvia tai muita tiedostoja aiheesta Joko Widodo Wikimedia Commonsissa
Sukarno (1945–1967) | Suharto (1967–1998) | Jusuf Habibie (1998–1999) | Abdurrahman Wahid (1999–2001) | Megawati Sukarnoputri (2001–2004) | Susilo Bambang Yudhoyono (2004–2014) | Joko Widodo (2014–)
Ystävyyskaupunkiveistos

Anneli Sipiläisen Ystävyys­kaupunki­veistos Kiovan­puistossa
Ystävyyskaupunkiveistos (Kiev-Tampere, rengas ystävyyskaupunkiketjussa) on Anneli Sipiläisen veistos vuodelta 1981 Kiovanpuistossa Tampereen Kalevassa. Teos on pronssia ja sen korkeus on 260 cm. Veistos esittää kahta tyttöä pitelemässä suurikokoista avointa rengasta.
Kiova on ollut Tampereen ensimmäinen ystävyyskaupunki vuodesta 1954 lähtien. Kuvanveistäjä Anneli Sipiläinen voitti Tampereen järjestämän kutsukilpailun ystävyyskaupunkitoimintaa symboloivasta veistoksesta. Veistos paljastettiin Suomen ja Neuvostoliiton ystäväkaupunkikokouksen yhteydessä. 2004 veistokseen liitettiin teoksesta ja Tampereen ystävyyskaupungeista kertova laatta ystävyyskaupunkitoiminnan 50-vuotisjuhlan merkeissä.
Ydinperhe (albumi)

| Ydinperhe Ydinperhe |
| --- | --- | --- |

Studioalbumin tiedot
 Äänitetty : Artlab Studio, Helsinki
 Julkaistu: 19. toukokuuta 2011
 Formaatti: LP
 Tyylilaji: hardcore punk
 Kesto: 12.43
 Levy-yhtiö: Bad Hair Life, Hakaniemi Hardcore Combat Rock Industry (2012)
Ydinperheen muut julkaisut
| Ydinperhe / Pahaa verta 2010 | Ydinperhe 2011 | Meistä ei tullut mitään 2012 |
Ydinperhe on samannimisen yhtyeen esikoisalbumi. Se julkaistiin 19. toukokuuta 2011 Bad Hair Lifen ja Hakaniemi Hardcoren yhteiskustanteena.
Vuonna 2012 Combat Rock Industry julkaisi albumista uusintapainoksen.
Kappaleet

Pistä hanttiin – 0.59
Radio pysyy kiinni – 0.57
Opiskelijaelämää – 1.09
Mitä on punk – 0.51
15 vuotta – 1.04
Nollatoleranssi – 1.35
Bisnekset – 1.25
Työviikon jälkeen – 0.54
Katuväkivalta – 0.52
Aamuspliffit ja iltajointit – 1.13
Virastotalopunk – 1.03
Pomo kusettaa – 0.41
Kokoonpano

Matti – laulu
Hanna – kitara
Vilja – basso
Heikki – rummut
Kokoonpano > Tuotanto

Ville Liukkonen – äänittäjä, miksaaja
Timo Pirttimaa – masteroija
Anna Kopra – valokuvat
Leena Vahvelainen – valokuvat
Vesa Moilanen – valokuvat
Yö vain ylläni lepäsi

Tuomas Keskimäki - Yö vain ylläni lepäsi
| Yö vain ylläni lepäsi |
| --- | --- |

Kirjailija:  Tuomas Keskimäki
Kuvittaja:  Jenni Nisula
Kieli:  Suomi
Genre:  Runous
Kustantaja:  Salakirjat
Ulkoasu:  Nidottu
Sivumäärä:  114
Löydä lisää kirjojaKirjallisuuden teemasivulta
Yö vain ylläni lepäsi on Tuomas Keskimäen järjestyksessään toinen runoteos, joka ilmestyi kesäkuussa 2010 Salakirjat kustantamon julkaisemana.
Yö vain ylläni lepäsi on Keskimäen ensimmäinen teos, joka on kirjoitettu kokonaan kalevalamitalla. Kirja on jaettu kolmeen osioon: Mietteet, Tarinat ja Mytologia.
Kirjan tekstejä on käyttänyt musiikissaan yhtyeet kuten Korpiklaani, Taivaannaula, Otavanpoika, Kirjava lintu, Hiidenhauta ja Sammontakojat, sekä Keskimäki omassa soolotuotannossaan.
Þorlákshöfn

Þorlákshöfn
Þorlákshöfn on kaupunki ja Ölfusin kunnan keskustaajama Islannin etelärannikolla. Þorlákshöfnin tärkein tehtävä on satamakaupunkina toimiminen, sillä se on Islannin eteläisen rannikon ainoa elinkelpoinen suojasatama läntisen Grindavíkin ja idässä sijaitsevan Höfnin välillä.
Þorlákshöfn toimii myös lähtöpaikkana Vestmannasaarille matkaaville lautoille. Kaupungissa on noin 1 500 asukasta.[lähde? ]
Yuan Xuefen

Yuan Xuefen
Yuan Xuefen (kiin. 袁雪芬; 26. maaliskuuta 1922 Zhejiang – 19. helmikuuta 2011 Shanghai) oli kiinalainen yue- eli shaoxing-oopperan esittäjä.
Yuan aloitti esiintymisen 11-vuotiaana ja nousi johtavaksi yue-oopperan uudistajaksi. Hän perusti vuonna 1944 Yueju Xuefen -oopperaseurueen ja pääsi 1950-luvulla johtamaan Shanghain yueju-akatemiaa. Yuan tuli esiintyjänä parhaiten tunnetuksi Lu Xunin teokseen perustuneen oopperan Xianglin Sao (1946) pääroolista. Hän esiintyi myös radiossa ja elokuvissa. Yuan joutui vainotuksi kulttuurivallankumouksessa, mutta hänet rehabilitoitiin vuonna 1976. Yuan jäi eläkkeelle vuonna 1985. Hän sai urallaan useita palkintoja sekä Kiinassa että ulkomailla.
Yucca

Yucca voi tarkoittaa seuraavia:
Jukat eli miekkajukat (Yucca), parsakasvien suku
Yucca Mountain, vuori Nevadassa, Yhdysvalloissa
Yucca Valley, kaupunki Kaliforniassa, Yhdysvalloissa
Jukka "Yucca" Korpela, tietokirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yucca”, voi hakea sivunnimihaulla, laajalla sivunnimihaulla tai tekstihaulla.
Worried Life

| Worried Life Memphis Slim |
| --- | --- | --- |

LP-levyn kansikuva
Kokoelmalevyn tiedot
 Julkaistu: 1990
 Formaatti: LP-levy, C-kasetti, CD-levy
 Tyylilaji: blues
 Kesto: 56.22
 Levy-yhtiö: ROOTS
Worried Life on kokoelma-albumi yhdysvaltalaisen bluespianisti ja –laulaja-lauluntekijä Memphis Slimin tuotannosta. Kokoelma on vuodelta 1990 ja alkuperäisäänitteet on remasteroitu digitaalisesti.
Levymerkki on ROOTS ja albumi on ilmestynyt sekä LP-levynä (RTS 113013), 
 C-kasettina (RTS 43013) että CD-levynä (RTS 33013). Julkaisulisenssi on saatu yhtiöltä Phonoco International Ltd. LP-levyjä on valmistettu EY:n alueella ja editiosta ja jakelusta on vastannut Movieplay SA.
Kannen valokuvan on toimittanut Michael Ochs ja esittelytekstin Memphis Slimin urasta on laatinut Herman van der Horst.
Kappaleet

Sivu 1  (Kesto 28:03)
Baby Gone – 3:38 (Davis)
Cow Cow Blues – 3:49  (Davenport)
New Key to the Highway – 2:42  (Chatman)
Forty-Four Blues – 3:28  (Sykes)
Trouble in My Mind – 3:33  (Jones)
Worried Life Blues – 3:20  (Merriweather)
Don’t Want My Rooster Crowin’ After the Sun Goes Down – 2:39  (Blake)
Lonesome in My Bedroom – 4:54  (Jones)
Sivu 2  (Kesto 28:19)
In the Evening – 3:58  (Carr)
Red Haired Boogie – 4:17  (Chatman)
Blue And Disgusted – 3:36  (Chatman)
Miss Ida B. – 4:48  (Sykes)
I’d Take Her to Chicago – 1:58  (Chatman)
Harlem Bound – 3:06  (Chatman)
El Capitan – 2:55  (Chatman)
I Just Landed in Your Town – 3:41  (Chatman)
Kokoonpano

Memphis Slim – laulu, piano
Jazz Gillum – laulu, huuliharppu
Arbee Stidham – laulu, kitara
Worrorran kieli

| Worrorra |
| --- | --- |
Muu nimi:  worora
Tiedot
Alue:   Länsi-Australia
Puhujia:  22
Sija:  ei 100 suurimman joukossa
Kielitieteellinen luokitus
Kielikunta:  wororalaiset kielet
Kieliryhmä:  länsiwororalaiset kielet
ISO 639-3:  wro
 Ohje 
Worrorra, tai worora, on wororalaisiin kieliin kuuluva kieli, jota puhutaan Länsi-Australiassa. Se kuuluu wororalaisten kielten läntiseen ryhmään ja worrorralla on kaksi päämurretta.
Vuoden 2006 väestönlaskennan perusteella kielellä oli 22 puhujaa. Kielellä ei ole kirjoitettua muotoa.
Fonologia > Konsonantit

|  | Bilabiaali | Alveolaari | Retrofleksi | Palataali | Velaari |
| --- | --- | --- | --- | --- | --- |
| Klusiili | p | t | ʈ | c | k |
| Nasaali | m | n | ɳ | ɲ | ŋ |
| Lateraali |  | l | ɭ | ʎ |  |
| Tremulantti |  | r |  |  |  |
| Approksimantti | w |  | ɻ | j |  |
Lähde:
Fonologia > Vokaalit

|  | Etine | Keskinen | Takainen |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Lähde:
Yle Oulu

Yle Oulu tai Yle Radio Suomi Oulu (aiemmin Oulu Radio ) on yksi Yle Radio Suomen maakuntaradioista. Sen kuuluvuusalueena on Pohjois-Pohjanmaa toimituksen sijaitessa Oulussa. Maakuntaradion päällikkönä toimii Aki Karjalainen, joka siirtyi tehtävään Eila Honkavaaran siirtyessä eläkkeelle.
Karjalaisen vastuulla ovat aluetoimitukset Oulussa ja Kajaanissa (Yle Kajaani).
Taajuudet

Haapavesi 98,4 MHz
Oulu 97,3 MHz (kaapelissa 92,8 MHz)
Raahe 102,5 MHz
Ruka 95,1 MHz
Taivalkoski 99,2 MHz
Aiheesta muualla

Yle Uutiset Oulun kotisivut
Muuta Ouluun liittyvää
Yle Radio Suomen aluetoimitukset
Yucheng

Yucheng on Taiwanissa vuonna 1979 tapahtunut yli 2000 ihmisen saastumisonnettomuus PCB-yhdisteillä. PCB-öljyä valui rikkoutuneesta lämmönvaihdinjärjestelmästä riisiöljyyn, jota uhrit käyttivät ruokaöljynä.
PCB-pitoisuus öljyssä oli 53-99 mg/kg. PCB-saannin arvioitiin olleen 700–1800 mg henkeä kohti, ja se aiheutti veressä pitoisuudet 50-100 μg/l. Täsmällinen ainekohtainen analyysi tehtiin vasta vuonna 1994–1995 potilaista kerätyistä näytteistä, ja myrkytys näytti aiheutuneen pääasiassa polyklooratuista dibentsofuraaneista (ks. dioksiinit), ja dioksiininkaltaisista PCB-yhdisteistä. Pitoisuudet olivat tällöin vielä monikymmenkertaiset normaaliväestöön verrattuna.
Yleisimmät oireet olivat silmäoireet, epänormaali pigmentaatio, hidastunut hermojen johtokyky ja altistuneiden äitien lapsilla hyperpigmentaatio ja hampaiden epämuodostumat.
Köyliö

| Köyliö Kjulo> Entinen kunta – nykyiset kunnat: Säkylä |
| --- | --- |

 vaakuna :  sijainti 
Sijainti:  61°07′05″N, 022°18′30″E
Maakunta:  Satakunnan maakunta
Seutukunta:  Rauman seutukunta
Kuntanumero:  319
Hallinnollinen keskus:  Kepola
Perustettu:  1870
Liitetty:  2016
– liitoskunnat:  Säkylä Köyliö
– syntynyt kunta:  Säkylä
Pinta-ala:  259,27 km²  (1.1.2015)
– maa:  246,06 km²
– sisävesi:  13,21 km²
Väkiluku:  2 634   (31.12.2015)
– väestötiheys:  10,7 as./km² (31.12.2015)
Köyliön kirkko.
Köyliö (ruots. Kjulo) on Suomen entinen kunta, joka vuoden 2016 alusta on osa Säkylää. Kunnassa asui lakkauttamisen aikaan 2 634 ihmistä, ja sen pinta-ala oli 259,27 km², josta 13,21 km² on vesistöjä. Väestötiheys oli 10,7 asukasta/km². Ennen kuntaliitosta Köyliön naapurikunnat olivat Eura, Huittinen, Kokemäki ja Säkylä. Vuoteen 2009 saakka naapurikuntiin kuuluivat edellisten lisäksi Kiukainen ja Vampula.
Köyliön nähtävyyksiä ovat Köyliönjärven kansallismaisema, Köyliön kirkko, Köyliönkartano, Tuiskulan torpparimuseo, Lallin patsas, Kuninkaanlähde ja Emil Cedercreutzin Ystävykset-patsas. Piispa Henrikiin liittyvä Kirkkokari on ekumeeninen pyhiinvaelluskohde.
Köyliössä ei ole varsinaista kirkonkylää. Suurimmat taajamat ovat Kepola Köyliönjärven länsipuolella ja Kankaanpää järven kaakkoiskulmassa. Muita suurehkoja asutuskeskittymiä ovat Yttilä järven itäpuolella, Ristola valtatie 12:n varrella ja Vuorenmaa lähellä Huittisten rajaa.
Köyliö-nimien alkuperä on osoitettu saamelaisperäiseksi (saamen kielen keävlee merkitsee kaarta, mutkaa, sankaa tai kehää). Köyliön vaakunan suunnittelivat Into Linturi ja Yrjö Rintala ja se vahvistettiin vuonna 1950.
Luonto

Satakunnan maakunnan kaakkoisosassa sijaitsevan Köyliön maisemakuvalle on leimallista maaston tasaisuus ja selväpiirteisyys. Entisen kunnan alueen matalin maastonkohta on Köyliönjärvestä laskevan Köyliönjoen laaksossa (40 m mpy.) ja korkein Säkylänharjulla sijaitseva Kiviharju, jonka korkeus merenpinnasta ulottuu 120 metriin. Säkylänharjun lisäksi Köyliön alueella on Koomankangas pohjoisessa Kokemäen rajalla. Siellä täällä on pieniä kohoumia ja kallionpaljastumia, joiden korkeus merenpinnasta on enimmäkseen alle 90 metriä. Köyliön asutus on keskittynyt Köyliönjärven ympäristöön, kun taas entisen kunnan itäosa on hyvin harvaan asuttua metsä- ja suoaluetta.
Köyliön huomattavin vesistö on luode-kaakko-suuntainen, pitkä ja kapea Köyliönjärvi, joka laskee Köyliönjokea myöten Eurajokeen. Järven saastuminen herätti huolta 1960-luvulta lähtien, mutta myöhemmin vedenlaatu on parantunut jätevesien käsittelyn tehostuttua. Köyliön itäosan soilta saa alkunsa Sonnilanjoki, joka laskee Kokemäenjokeen Kokemäellä lähellä keskustaajamaa Tulkkilaa. Vuorenmaan kylän tienoilla ovat puolestaan Loimijokeen laskevan Matkusjoen alkulähteet.
Liikenne

Köyliön halki kulkevat länsi-itä-suuntainen, Rauman ja Tampereen välinen valtatie 12 sekä pohjois-etelä-suuntainen yhdystie 2140 Kokemäen Peipohjasta Säkylään. Lähin rautatieasema on Kokemäen rautatieasema Tampere–Pori-radalla. Lähin lentoasema on Porin lentoasema, jonne on matkaa noin 50 kilometriä.
Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
| Köyliön väestönkehitys 1980–2010 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 3 507 | 3 507 |
| 1985 | 1985 |    | 3 429 | 3 429 |
| 1990 | 1990 |    | 3 306 | 3 306 |
| 1995 | 1995 |    | 3 171 | 3 171 |
| 2000 | 2000 |    | 3 010 | 3 010 |
| 2005 | 2005 |    | 2 948 | 2 948 |
| 2010 | 2010 |    | 2 824 | 2 824 |
Lähde: Tilastokeskus.
Kylät

Köyliön maarekisterikylät olivat: Ehtamo, Huhdinkylä, Järvenpää, Kankaanpää, Karhia, Kepola, Korvenkylä eli Hankaankorpi, Lähteenkylä Pajula, Puolimatka, Tuiskula, Tuohiniemi, Uusimaa, Vellinkylä, Vinnari, Voitoinen, Vuorenmaa, Yttilä. Näistä Ehtamo, Vinnari, Lähteenkylä ja Järvenpää muodostivat yhdessä Ristolan.
Talous

Elinkeinorakenteen kolmijaon mukaan alkutuotannon osuus Köyliössä olevista työpaikoista on noin 24 %, jalostuksen 28 % ja palveluiden 47 %. Koska Köyliön työpaikkaomavaraisuus on pieni, käydään paljon muualla töissä.
Suurimmat työllistäjät ovat kunta, joka työllistää 135 henkilöä, Ketjutekniikka, noin 80 henkilöä, Satakunnan vankila, 42 henkilöä ja Jaskari Oy, 15 henkilöä.
Maataloustuotannossa on keskeistä erikoisviljely: sokerijuurikas, tärkkelysperuna, porkkana. Viljelijät ovat paljolti Lännen Tehtaiden ja Saarioisten alihankkijoita.
Kotieläintuotannossa broilerin kasvatus ja sikalat ovat tärkeimmät alat. Sikatalouden merkitys on tällä hetkellä vähenevä.
Tunnettuja köyliöläisiä

Vesa Alare, säveltäjä, sanoittaja ja muusikko
Olli Aro, kirjailija
Axel Cedercreutz, lääkäri
Emil Cedercreutz, kuvanveistäjä
Harri Eloranta, ampumahiihtäjä
Niilo Ihamäki, toimittaja
Wilho Laine, kansanedustaja, toimittaja
Jalmari Leino, kansanedustaja, toimittaja
Into Linturi, taidemaalari
Petteri Orpo, kansanedustaja, pääministeri
Jutta Rantala, jalkapalloilija
Merja Raski, iskelmälaulaja, vuoden 1993 tangokuningatar
Viljo Salmi, kirjailija
Aarne Salminen, jääkärimajuri
Reijo Siltala, kaupunginjohtaja
K. V. Tegengren, kirjailija
Tommi Vuorinen, pilapiirtäjä
Etäisyyksiä Köyliöstä

Kankaanpää 90 km
Pori 50 km
Rauma 50 km
Uusikaupunki 80 km
Turku 90 km
Tampere 100 km
Hämeenlinna 125 km
Helsinki 200 km
Kulttuuri > Murre

Köyliön alueella puhutun kielen perustana on Turun ylämaan murre, joka kuuluu lounaisten välimurteiden ryhmään. Köyliön murteelle tyypillinen piirre on yleisgeminaatio p, t, k, s-konsonanteissa lyhyen ensitavun jäljessä.
Kulttuuri > Ruokakulttuuri

Köyliön pitäjäruoaksi nimettiin 1980-luvulla sianlihalla höystetty klimppisoppa.
Aiheesta muualla

Kuvia tai muita tiedostoja aiheesta Köyliö Wikimedia Commonsissa
Köyliön kunta
Tilastokeskus - Köyliön avainluvut
Köyliönjärvi ilmakuvassa.
Yé-yé

| Yé-yé |
| --- | --- |
Alkuperä:  rhythm and blues rock and roll beatmusiikki chanson jazz tyttöbändit
Alkuperämaa:  Ranska Italia Espanja Portugali
Kehittymisen ajankohta:  1960-luku
Tyypillisiä soittimia:  sähkökitara bassokitara rummut kosketinsoitin
Kehittyneitä tyylilajeja / suuntauksia:  purukumipop sunshine pop shibuya-kei twee pop
Yé-yé oli popmusiikin tyyli, joka syntyi Ranskasta, Italiasta, Espanjasta ja Portugalista 1960-luvun alussa. Termi ”yé-yé” oli peräisin englanninkielisestä termistä ”Yeah! Yeah!”, jonka brittiläiset beatmusiikin yhtyeet kuten The Beatles popularisoivat. Yé-yé-tyyli laajeni maailmanlaajuisesti ranskalaisten laulaja-lauluntekijöiden kuten Serge Gainsbourgin ja Françoise Hardyn saaman suosion johdosta.
Zombieland: Double Tap

| Zombieland: Double Tap |
| --- | --- |

Ohjaaja:  Ruben Fleischer
Käsikirjoittaja:   Rhett Reese  Paul Wernick  David Callaham 
Tuottaja:  Gavin Polone
Säveltäjä:  David Sardy
Kuvaaja:  Chung Chung-hoon
Pääosat:   Woody Harrelson  Jesse Eisenberg  Abigail Breslin  Emma Stone 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Pariah 
Levittäjä:  Sony Pictures Releasing
Ensi-ilta:   2019-10-1818. lokakuuta 2019 (Yhdysvallat)  
Kesto:  99 minuuttia
Alkuperäiskieli:  englanti
Budjetti:  42 000 000 dollaria
Tuotto:  121 567 990 dollaria
Edeltäjä:  Zombieland
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Zombieland: Double Tap on vuonna 2019 ensi-iltansa saanut yhdysvaltalainen kauhukomediaelokuva, jonka on ohjannut Ruben Fleischer. Elokuvan pääosia esittävät ensimmäisen osan tapaan Woody Harrelson, Jesse Eisenberg, Abigail Breslin ja Emma Stone. Muita rooleja elokuvassa esittävät muun muassa Rosario Dawson, Zoey Deutch ja Luke Wilson.
Elokuvan ensimmäinen traileri julkaistiin 25. heinäkuuta 2019.
Juoni

Kymmenen vuotta ensimmäisen elokuvan tapahtumista Tallahassee, Columbus, Wichita ja Little Rock jatkavat matkaansa kohdaten kehittyneempiä zombeja sekä uusia selviytyjiä.
Näyttelijät

| 0 | 1 | 2 |
| --- | --- | --- |
|  Woody Harrelson  | … |  Tallahassee   |
|  Jesse Eisenberg  | … |  Columbus   |
|  Emma Stone  | … |  Wichita/Krista   |
|  Abigail Breslin  | … |  Little Rock   |
|  Rosario Dawson  | … |  Nevada   |
|  Zoey Deutch  | … |  Madison   |
|  Luke Wilson  | … |  Albuquerque   |
|  Thomas Middleditch  | … |  Flagstaff   |
|  Avan Jogia  | … |  Berkeley   |
Arvosteluja

| 0 | 1 | 2 |
| --- | --- | --- |
Helsingin Sanomat Jussi Alroth: 
Hufvudstadsbladet Krister Uggeldahl:
Aiheesta muualla

Viralliset kotisivut (Arkistoitu – Internet Archive) (englanniksi)
Zombieland: Double Tap Internet Movie Databasessa (englanniksi)